**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ի Մ**

**-------------------- 2021 ԹՎԱԿԱՆԻ N - Ա**

**ԳՈՒՅՔ ՏՐԱՄԱԴՐԵԼՈՒ ՄԱՍԻՆ**

---------------------------------------------------------------------------------------------------------------

Հիմք ընդունելով Հայաստանի Հանրապետության քաղաքացիական օրենսգրքի 685-րդ և 688-րդ հոդվածները, ինչպես նաև Հայաստանի Հանրապետության կառավարության 2011 թվականի փետրվարի 17-ի N 304-Ն որոշմամբ հաստատված կարգի 1-ին կետը` Հայաստանի Հանրապետության կառավարությունը որոշում է.

1. Հայաստանի Հանրապետության սեփականությունը հանդիսացող Երևան քաղաքի Վրացյան 73 հասցեում գտնվող անշարժ գույքի առաջին հարկից 36,892,992 դրամ կադաստրային արժեքով, 222.5 քառ. մետր ընդհանուր մակերեսով տարածքն անժամկետ, անհատույց օգտագործման իրավունքով տրամադրել Ակադեմիական փոխճանաչման և շարժունության ազգային տեղեկատվական կենտրոն հիմնադրամին/այսուհետ՝ հիմնադրամ/:
2. Պետական գույքի կառավարման կոմիտեի/ այսուհետ՝ կոմիտե/ նախագահին` սույն որոշումն ուժի մեջ մտնելուց հետո երկամսյա ժամկետում հիմնադրամի հետ կնքել սույն որոշման 1-ին կետում նշված գույքի անհատույց օգտագործման պայմանագիր՝ դրանում նախատեսելով դրույթ այն մասին, որ պայ­մանագիրը կարող է լուծվել հիմնադրի կողմից՝ դրա մասին գրավոր ծանուցելով հիմնադրամին:
3. Սահմանել, որ՝

1) սույն որոշման երկրորդ կետում նշված պայմանագրի նոտա­րա­կան վավերացման և պայմանագրից ծագող գույքային իրավունքների պետական գրանցման ծախսերը ենթակա են իրականացման՝ հիմնադրամի միջոցների հաշվին:

 2) սույն որոշման առաջին կետով հիմնադրամին տրամադրվելիք անհատույց օգտագործման տարածքի համար չեն կիրառվում Կառավարության 2011 թվականի փետրվարի 17-ի N 304-Ն որոշմամբ հաստատված կարգի 5-րդ և 6.2-րդ կետերով սահմանված պահանջները:

**Հայաստանի Հանրապետության**

 **Վարչապետ Նիկոլ Փաշինյան**

**Տ Ե Ղ Ե Կ Ա Ն Ք Հ Ի Մ Ն Ա Վ Ո Ր Ո Ւ Մ**

**«ԳՈՒՅՔ ՏՐԱՄԱԴՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՄԱՍԻՆ**

**Անհրաժեշտությունը**

Հայաստանի Հանրապետության կառավարության 2005թ. մարտի 31-ի «Ակադեմիական փոխճանաչման և շարժունության ազգային տեղեկատվական կենտրոն հիմնադրամ ստեղծելու մասին» N 699-Ն որոշմամբ ստեղծվել է «Ակադեմիական փոխճանաչման և շարժունության ազգային տեղեկատվական կենտրոն» հիմնադրամը/այսուհետև՝ հիմնադրամ/, սակայն հիմնադրամին համապատասխան տարածք չի տրամադրվել:

**Ընթացիկ իրավիճակը և խնդիրները**

Նշված որոշմամբ Կառավարության կողմից հաստատվել է նաև հիմնադրամի կանոնադրությունը, որի համար հիմք է ծառայել ՅՈՒՆԵՍԿՕ/ Եվրախորհրդի կողմից մշակված ազգային ակադեմիական կենտրոնների գործունեության և ծառայությունների մասին միասնական եվրոպական հիմնադրույթները: Հիմնադրամը  2006թ. հունվարից դարձել է միջազգային ԷՆԻԿ/ՆԱՐԻԿ ցանցի լիիրավ անդամ:

      2006թ.-ից հիմնադրամի կողմից իրականացվում է օտարերկրյա և ազգային որակավորումների գնահատում և ճանաչում համաձայն Լիսաբոնի կոնվենցիայի և միջպետական համաձայնագրերի դրույթների: Հիմնադրամի կողմից տրամադրվում է նաև տեղեկատվություն որակավորումների և կրթական համակարգերի վերաբերյալ: Հիմնադրամի գործունեությունը նաև  ուղղված  է  ԵԲԿՏ-ի  ձևավորմանը`  օտարերկրյա որակավորումների ճանաչման և կրթական համակարգերի վերաբերյալ հավաստի տեղեկատվության տրամադրման միջոցով, որը շեշտադրում է կառույցի գործունեության միջազգային բնույթը:  Հիմնադրամը միջազգային մակարդակում ակտիվորեն մասնակցում է ճանաչման վերաբերյալ նոր օրենսդրական փաստաթղթերի մշակմանը, խթանում է տարբեր թափանցիկության գործիքների (դիպլոմի միասնական հավելվածի, կրեդիտային համակարգի, որակավորումների ազգային շրջանակի, և այլնի) արդյունավետ ներդրումը, իրականացնում է հետազոտություններ կրթության տարբեր խնդիրների վերաբերյալ: Հիմնադրամը ներառված է միջազգային ծրագրերում, որոնք խթանում են ճանաչման գործընթացները, ուսանողների և բուհականան ձնակզմի շարժունությունը, ազգային համակարգի միջ ազգայնացումը: Հիմնադրամը մասնակցում է Բոլոնիայի գործընթացին հետամուտ գործադիր խմբի աշխատանքներին:

Նշված որոշման 3-րդ կետով հիմնադիրը հանձնարարել է Հայաստանի Հանրապետության կառավարությանն առընթեր պետական գույքի կառավարման վարչության պետին` մեկամսյա ժամկետում Հայաստանի Հանրապետության կրթության և գիտության նախարարության հետ համատեղ Հայաստանի Հանրապետության կառավարություն ներկայացնել առաջարկություն «Ակադեմիական փոխճանաչման և շարժունության ազգային տեղեկատվական կենտրոն» հիմնադրամին` որպես գույքային ներդրում Երևան քաղաքում շենք տրամադրելու վերաբերյալ: Սակայն համապատասխան տարածք չլինելու հանգամանքով պայմանավորված մինչօրս հիմնադրամին տարածք չի տրամադրվել: Հիմնադրամը իր գործունեությունը իրականացրել է տարբեր տարածքներում վարձակալական հիմունքներով, որը վճարվում իրականացվել է ՀՀ բյուջեից:

**Կարգավորման նպատակը**

Հաշվի առնելով հիմնադրամի գործունեության կարևորությունը կրթական ոլորտի զարգացման համար՝ Հայաստանի Հանրապետության կրթության, գիտության, մշակույթի և սպորտի նախարարությունն առաջարկում է «Կրթական տեխնոլոգիաների ազգային կենտրոն»/այսուհետ՝ կենտրոն/պետական ոչ առևտրային կազմակերպության նախկինում զբաղեցրած Երևան քաղաքի Վրացյան 73 հասցեում գտնվող ուսումնական մասնաշենքի առաջին հարկից 222.5 քառ. Մետր ընդհանուր մակերեսով տարածքը անժամկետ, անհատույց օգտագործման իրավունքով տրամադրել հիմնադրամին: Համաձայն 25.06.2015 թ. Հայաստանի Հանրապետության կառավարության Անհատույց օգտագործման իրավունքով գույք հանձնելու և Հայաստանի Հանրապետության կառավարության 2004 թվականի մարտի 11-ի N 408-Ն որոշման մեջ փոփոխություն կատարելու մասին N1009 որոշմամն Կենտրոնը իր գործունեությունը իրականացնում է ք. Երևան , Բուռնազյան 37 հասցեում գտնվող շենքում:

**Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Հայաստանի Հանրապետության կրթության, գիտության, մշակույթի և սպորտի նախարարությանկողմից :

**Ակնկալվող արդյունքը**

Նախագծի ընդունումը կնպաստի հիմնադրամի գործունեության արդյունավետ կազմակերպմանը:

## ՏԵՂԵԿԱՆՔ

**«Գույք տրամադրելու մասին » Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացման կամ նվազեցման մասին**

## «Գույք տրամադրելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազեցում չի սպասվում:

**ԱՄՓՈՓԱԹԵՐԹ**

**«ԳՈՒՅՔ ՏՐԱՄԱԴՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՐԱՏԵՍՉՈՒԹՅՈՒՆՆԵՐԻ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՄԱՍԻՆ**

|  |  |  |  |  |
| --- | --- | --- | --- | --- |
| N/N | **Առարկության, առաջարկության հեղինակը, Գրության ստացման ամսաթիվը, գրության համարը** | **Առարկության, առաջարկության բովանդակությունը** | **Եզրակացու****թյուն** | **Կատարված փոփոխություն** |
| **1.** | ՀՀ ֆինանսների նախարարություն2020-02-12N01/8-2/1765-2020 | Դիտողություններ և առաջարկոթյուններ չունի |  |  |
| **2.** | ՀՀ Տարածքային կառավարման և ենթակառուցվածքներիՆախարարություն2020-02-12N ՍՊ/21.1/3534-2020 | **Առաջարկում է**1. Նախագծի նախաբանից հանել ՀՀ կառավարության 2005 թվականի մարտի 31-ի N 699-Ն որոշման 3-րդ կետին հղումը, քանի որ նշված կետով սահմանված աշխատանքների կատարման ժամկետը լրացել է դեռևս 2005 թվականին և հղում կատարել ՀՀ կառավարության 2011 թվականի փետրվարի 17-ի N 304-Ն որոշմամբ հաստատված կարգի 5-րդ և 6.2-րդ կետերին,
2. Նախագիծը մշակելիս առաջնորդվել ՀՀ կառավարության 2011 թվականի փետրվարի 17-ի N 304-Ն որոշմամբ հաստատված կարգի 5-րդ և 6.2-րդ կետերով սահմանված պահանջներով,

 1. Հաշվի առնելով, որ համաձայն ՀՀ կառավարության 2004 թվականի մարտի 11-ի N 408-Ն որոշման 6-րդ կետի՝ Նախագծի 1-ին կետում նշված տարածքն անհատույց օգտագործման իրավունքով ամրացված է եղել «Կրթականտեխնոլոգիաներիազգայինկենտրոն» պետականոչառևտրայինկազմակերպությանը, անհրաժեշտ է նաև Նախագծում նախատեսել դրույթ անհատույց օգտագործման պայմանագրի առկայության դեպքում՝ պայմանագրի լուծման և դրանից ծագող իրավունքի դադարեցման վերաբերյալ:
2. Նախագիծը համապատասխանեցնել «Նորմատիվ իրավական ակտերի մասին» օրենքի 11-րդ հոդվածի պահանջներին:
 | 1.Ընդունվել է 2.Չի ընդունվում 3.Ընդունվել է 4.Ընդունվել է | 1.Որոշման նախագծի նախաբանում առաջարկին համապատասխան կատարվել է փոփոխություն:2.Չի ընդունվում քանի որ 17.02.2011թ. հ.304-Ն որոշմամբ հաստատված կարգի 5-րդ և 6.2-րդ կետերն վերաբերվում են այն հիմնադրամներին, որոնք չեն ստեղծվել պետության կողմից, և դրանց անշարժ գույքն անհատույց օգտագործման իրավունքով տրամադրվում է, եթե հիմնադրամի կողմից առաջարկվող ծրագիրը համապատասխանում է Հայաստանի Հանրապետության կառավարության ծրագրում ամրագրված՝ պետություն-մասնավոր հատված համագործակցության սկզբունքին և նպատակաուղղված է պետություն-մասնավոր հատված համագործակցության զարգացմանը:Սակայն 31.03. 2005թ. ՀՀ կառավարության N 699-Ն որոշմամբ ստեղծվել է «Ակադեմիական փոխճանաչման և շարժունության ազգային տեղեկատվական կենտրոն» հիմնադրամը և միաժամանակ հանձարարվել է համապատասխան գերատեսչական մարմիններին համատեղ անհատույց տարածք տրամադրելու վերաբերյալ:3.Սակայն «Կրթականտեխնոլոգիաներիազգայինկենտրոն» պետականոչառևտրայինկազմակերպությունը Երևան քաղաքի Վրացյան 73 հասցեում զբաղեցրած տարածքի համար անհատույց օգտագործման կնքված պայմանագիր չի ունեցել իսկ ՀՀ կառավարության 25.06.2015 թ. N1009 որոշմամբ հատկացված տարածքի համար կնքվել է նոր պայմանագիր:4.Որոշման նախագիծը համապատասխանացվել է Նորմատիվ իրավական ակտերի մասին օրենքի 11-րդ հոդվածի պահանջներին: |
| **3.** | ՀՀ կադաստրի կոմիտե2020-02-06NՍԹ/616-2020 | Դիտողություններ և առաջարկոթյուններ չունի |  |  |
| **4.** | Արդարադատության նախարարություն2020-03-1101//5351-2020 | **Առաջարկում է** 1. «Գույք տրամադրելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) նախաբանից անհրաժեշտ է հանել Հայաստանի Հանրապետության կառավարության 2005 թվականի մարտի 31-ի Ν 699-Ն որոշման 3-րդ կետին արված հղումը՝ նկատի ունենալով նշված դրույթի ժամկետային բնույթը և «Նորմատիվ իրավական ակտերի» մասին օրենքի 13-րդ հոդվածի դրույթները: 2. Նախագծի 1-ին կետում անհրաժեշտ է հստակեցնել գույքի կադաստրային արժեքը: 3. Նախագծի 2-րդ կետից անհրաժեշտ է հանել ՀՀ տարածքային կառավարման և ենթակառուցվածքների նախարարության բառերը հաշվի առնելով «Պետական կառավարման համակարգի մարմինների մասին» ՀՀ օրենքի 9-րդ հոդվածի դրույթները: | **1.Ընդունվել է**2.Ընդունվել է3.Ընդունվել է | 1.Որոշման նախագծի նախաբանում առաջարկին համապատասխան կատարվել է փոփոխություն:2.Որոշման նախագծի 1-ին կետում հստակեցվել է գույքի կադաստրային արժեքը:3.Որոշման նախագծի 2-րդ կետից առաջարկինհհամապատասխան հանվել է «ՀՀ տարածքային կառավարման և ենթակառուցվածքների նախարարության» բառերը : |
|  | ՀՀ վարչապետի աշխատակազմի իրավաբանական վարչության եզրակացություն2020-07-0202/16.16/12512-2020 | Անհրաժեշտ է նկատի ունենալ, որ նախագծում պահպանված չեն ՀՀ կառավարության 2011 թվականի փետրվարի 17-ի N 304-Ն որոշմամբ հաստատված կարգի 5-րդ և 6.2-րդ կետերով սահմանված պահանջները, մասնավորապես՝ նախագծով նախատեսվում է անշարժ գույքն անհատույց օգտագործման իրավունքով տրամադրել հիմնադրամին, այնինչ կցված չէ հիմնադրամի կողմից ներկայացրած ներդրումային ծրագիրը: «Պետական գույքի կառավարման մասին» ՀՀ օրենքի 30-րդ հոդվածի 2-րդ մասի համաձայն՝ ՀՀ կառավարության որոշմամբ սահմանված կարգով պետական գույքն անհատույց օգտագործման իրավունքով կարող է տրամադրվել հասարակական կազմակերպություններին և հիմնադրամներին, իսկ կառավարության 2011 թվականի փետրվարի 17-ի N 304-Ն որոշման համաձայն՝  հիմնադրամներին անշարժ գույքն անհատույց օգտագործման իրավունքով տրամադրվում է համապատասխան ոլորտի կամ տարածաշրջանի զարգացմանն ուղղված ծրագրի առկայության դեպքում՝ ծրագրի իրականացման համար անհրաժեշտ ժամկետով: | **Չի ընդունվում** | Չի ընդունվում քանի որ 17.02.2011թ. հ.304-Ն որոշմամբ հաստատված կարգի 5-րդ և 6.2-րդ կետերն վերաբերվում են այն հիմնադրամներին, որոնք չեն ստեղծվել պետության կողմից, և դրանց անշարժ գույքն անհատույց օգտագործման իրավունքով տրամադրվում է, եթե հիմնադրամի կողմից առաջարկվող ծրագիրը համապատասխանում է Հայաստանի Հանրապետության կառավարության ծրագրում ամրագրված՝ պետություն-մասնավոր հատված համագործակցության սկզբունքին և նպատակաուղղված է պետություն-մասնավոր հատված համագործակցության զարգացմանը:Սակայն 31.03. 2005թ. ՀՀ կառավարության N 699-Ն որոշմամբ ստեղծվել է «Ակադեմիական փոխճանաչման և շարժունության ազգային տեղեկատվական կենտրոն» հիմնադրամը և միաժամանակ հանձարարվել է համապատասխան գերատեսչական մարմիններին համատեղ անհատույց տարածք տրամադրելու վերաբերյալ:Սակայն մինչօրս հիմնադրամին տարածք չի տրամադրվել , վերջինս իր բնականոն գործութեությունը իրականացնում է վարձակալական հիմունքներով և վարձավճարը վճարում է ՀՀ բյուջեից: |